title: Regulamentul de punere în aplicare (UE) 2018/303 al Comisiei din 27 februarie 2018 privind neaprobarea substanței active extract de Reynoutria sachalinensis, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (Text cu relevanță pentru SEE. )

text:
               1.3.2018

               RO

               Jurnalul Oficial al Uniunii Europene

               L 59/1

         REGULAMENTUL DE PUNERE ÎN APLICARE (UE) 2018/303 AL COMISIEI
   din 27 februarie 2018
   privind neaprobarea substanței active extract de Reynoutria sachalinensis, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
   întrucât:

               (1)

               În conformitate cu articolul 7 alineatul (1) din Regulamentul (CE) nr. 1107/2009, la 3 noiembrie 2011, Regatul Unit a primit, din partea societății Marrone Bio innovations, o cerere de aprobare a substanței active extract de Reynoutria sachalinensis.

               (2)

               În conformitate cu articolul 9 alineatul (3) din regulamentul menționat, la 11 mai 2012, statul membru raportor a notificat solicitantului, celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) admisibilitatea cererii din 21 martie 2012.

               (3)

               Pentru substanța activă respectivă, au fost evaluate efectele asupra sănătății animale și umane și asupra mediului, în conformitate cu articolul 11 alineatele (2) și (3) din regulamentul menționat, pentru utilizările propuse de solicitant. Statul membru raportor a prezentat Comisiei și autorității un proiect de raport de evaluare la data de 22 iulie 2014.

               (4)

               Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din regulamentul menționat, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare efectuată de către statul membru raportor a fost transmisă autorității sub forma unui proiect de raport de evaluare actualizat.

               (5)

               Proiectul de raport de evaluare a fost examinat de către statele membre și de către autoritate. Autoritatea a prezentat Comisiei concluzia sa privind evaluarea riscurilor prezentate de substanța activă extract de Reynoutria sachalinensis
                   (2) la 31 august 2015.

               (6)

               Prin scrisoarea din 16 octombrie 2017, societatea Marrone Bio innovations și-a retras cererea de aprobare a extractului de Reynoutria sachalinensis. Ca urmare a retragerii cererii, extractul de Reynoutria sachalinensis nu ar trebui aprobat în temeiul articolului 13 alineatul (2) din Regulamentul (CE) nr. 1107/2009.

               (7)

               Prezentul regulament nu exclude posibilitatea prezentării unei noi cereri pentru extractul de Reynoutria sachalinensis, în temeiul articolului 7 din Regulamentul (CE) nr. 1107/2009.

               (8)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Neaprobarea substanței active
   Substanța activă extract de Reynoutria sachalinensis nu se aprobă.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 februarie 2018.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract (Concluzia reexaminării inter pares a riscului utilizării ca pesticid a substanței active extract de Reynoutria sachalinensis). EFSA Journal 2015;13(9):4221, p. 73, disponibil online la adresa: www.efsa.europa.eu/efsajournal.


title: Regulamentul de punere în aplicare (UE) 2018/307 al Comisiei din 28 februarie 2018 de extindere a garanțiilor speciale referitoare la Salmonella spp. stabilite prin Regulamentul (CE) nr. 853/2004 al Parlamentului European și al Consiliului la carnea provenită de la pui pentru îngrășare (Gallus gallus) destinată Danemarcei (Text cu relevanță pentru SEE. )

text:
               2.3.2018

               RO

               Jurnalul Oficial al Uniunii Europene

               L 60/5

         REGULAMENTUL DE PUNERE ÎN APLICARE (UE) 2018/307 AL COMISIEI
   din 28 februarie 2018
   de extindere a garanțiilor speciale referitoare la Salmonella spp. stabilite prin Regulamentul (CE) nr. 853/2004 al Parlamentului European și al Consiliului la carnea provenită de la pui pentru îngrășare (Gallus gallus) destinată Danemarcei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 8 alineatul (3) litera (b),
   întrucât:

               (1)

               Regulamentul (CE) nr. 853/2004 stabilește norme specifice privind igiena produselor alimentare de origine animală vizând operatorii din sectorul alimentar, stipulând anumite garanții speciale pentru anumite produse alimentare de origine animală destinate piețelor din Finlanda și Suedia. În consecință, operatorii din sectorul alimentar care intenționează să introducă pe piața statelor membre respective carne provenită de la animale specificate trebuie să respecte anumite norme în ceea ce privește Salmonella. Mai mult, transporturile de acest tip de carne trebuie să fie însoțite de un document comercial care să confirme efectuarea unui test microbiologic, cu rezultat negativ, în conformitate cu legislația Uniunii.

               (2)

               În plus, Regulamentul (CE) nr. 1688/2005 al Comisiei (2) specifică respectivele garanții speciale, stabilind norme privind prelevarea de eșantioane de carne provenită de la respectivele animale și metodele microbiologice de examinare a eșantioanelor respective. De asemenea, regulamentul instituie un document comercial care trebuie să însoțească transporturile de carne.

               (3)

               La 5 octombrie 2007, Administrația veterinară și alimentară din Danemarca a transmis Comisiei o cerere de autorizare a acordării de garanții speciale pentru Danemarca în ceea ce privește prezența Salmonella în carnea provenită de la pui pentru îngrășare (Gallus gallus) pentru întreg teritoriul Danemarcei, în conformitate cu Regulamentul (CE) nr. 853/2004. Cererea cuprinde și o descriere a Programului danez de control al Salmonella pentru carnea provenită de la pui pentru îngrășare (Gallus gallus).

               (4)

               La ședința din 18 iunie 2008, Comitetul permanent pentru lanțul alimentar și sănătatea animală a aprobat un document de lucru al serviciilor Comisiei intitulat „Document de orientare privind cerințele minime în ceea ce privește programele de control al Salmonella pentru recunoașterea echivalenței lor cu cele aprobate pentru Suedia și Finlanda pentru carne și ouă de Gallus gallus” (3) („documentul de orientare”).

               (5)

               Programul danez de control al Salmonella pentru carnea provenită de la pui pentru îngrășare (Gallus gallus) este considerat echivalent cu cel aprobat pentru Finlanda și Suedia și respectă prevederile documentului de orientare. Cu toate acestea, prevalența Salmonella în efectivele de păsări de reproducție din specia Gallus gallus din Danemarca a fost mai mare decât limita superioară propusă în documentul de orientare, ea neputând fi, prin urmare, considerată a fi echivalentă cu cea din Finlanda și Suedia.

               (6)

               La 6 februarie 2017, Administrația veterinară și alimentară din Danemarca a trimis informații cu privire la prevalența Salmonella în efectivele de păsări de reproducție pentru producție, de păsări de reproducție adulte și de pui pentru îngrășare din specia Gallus gallus și în carnea provenită de la păsări din specia Gallus gallus pentru perioada 2011-2016. Prevalențele pentru perioada 2015-2016 sunt în conformitate cu limitele superioare stabilite în documentul de orientare.

               (7)

               Prin urmare, garanțiile speciale ar trebui extinse la transporturile de carne provenită de la pui pentru îngrășare (Gallus gallus) destinate Danemarcei. În plus, acestor transporturi ar trebui să li se aplice normele stabilite în Regulamentul (CE) nr. 1688/2005 privind eșantionarea cărnii respective, metodele microbiologice de examinare a eșantioanelor și documentul comercial.

               (8)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Se acordă Danemarcei autorizația de a aplica garanțiile speciale referitoare la Salmonella spp. stabilite la articolul 8 alineatul (2) din Regulamentul (CE) nr. 853/2004 transporturilor de carne provenită de la pui pentru îngrășare (Gallus gallus), astfel cum este definită la punctul 1.1 din anexa I la respectivul regulament, destinate Danemarcei.
   Articolul 2
   Transporturile de carne menționate la articolul 1 sunt însoțite de un document comercial care respectă modelul prevăzut în anexa IV la Regulamentul (CE) nr. 1688/2005.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 2018.

            Pentru Comisie

            Președintele

         Jean-Claude JUNCKER

      (1)  JO L 139, 30.4.2004, p. 55.

      (2)  Regulamentul (CE) nr. 1688/2005 al Comisiei din 14 octombrie 2005 privind aplicarea Regulamentului (CE) nr. 853/2004 al Parlamentului European și al Consiliului în ceea ce privește garanțiile speciale în materie de Salmonella pentru loturile de anumite cărnuri și ouă către Finlanda și Suedia (JO L 271, 15.10.2005, p. 17).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Regulamentul de punere în aplicare (UE) 2018/310 al Comisiei din 1 martie 2018 de stabilire a taxelor de import în sectorul cerealelor aplicabile de la 2 martie 2018

text:
               2.3.2018

               RO

               Jurnalul Oficial al Uniunii Europene

               L 60/19

         REGULAMENTUL DE PUNERE ÎN APLICARE (UE) 2018/310 AL COMISIEI
   din 1 martie 2018
   de stabilire a taxelor de import în sectorul cerealelor aplicabile de la 2 martie 2018
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
   întrucât:

               (1)

               Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

               (2)

               Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

               (3)

               În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat pentru calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

               (4)

               Începând de la 21 septembrie 2017, taxa de import pentru produsele originare din Canada și care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

               (5)

               Este necesar să se stabilească taxele de import pentru perioada începând cu 2 martie 2018, aplicabile până la stabilirea și intrarea în vigoare a unor noi taxe.

               (6)

               În conformitate cu articolul 2 alineatul (2) din Regulamentul (UE) nr. 642/2010, prezentul regulament ar trebui să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând de la 2 martie 2018, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 martie 2018.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

      ANEXA I

                     Taxe la import pentru produsele menționate la articolul 1 alineatul (1) din Regulamentul (UE) nr. 642/2010 aplicabile de la 2 martie 2018

                  Codul NC

                  Denumirea mărfurilor

                  Taxa la import (1)
                      (2)

                  (EUR/tonă)

                  1001 11 00

                  GRÂU dur, destinat însămânțării

                  0,00

                  1001 19 00

                  GRÂU dur de calitate superioară, cu excepția grâului destinat însămânțării

                  0,00

                  de calitate medie, cu excepția grâului destinat însămânțării

                  0,00

                  de calitate inferioară, cu excepția grâului destinat însămânțării

                  0,00

                  ex 1001 91 20

                  GRÂU comun, destinat însămânțării

                  0,00

                  ex 1001 99 00

                  GRÂU comun de calitate superioară, cu excepția grâului destinat însămânțării

                  0,00

                  1002 10 00

                  SECARĂ, destinată însămânțării

                  0,56

                  1002 90 00

                  SECARĂ, cu excepția secarei destinate însămânțării

                  0,56

                  1005 10 90

                  PORUMB destinat însămânțării, cu excepția porumbului hibrid

                  0,56

                  1005 90 00

                  PORUMB, cu excepția porumbului destinat însămânțării (3)

                  0,56

                  1007 10 90

                  SORG boabe, cu excepția sorgului hibrid, destinat însămânțării

                  0,56

                  1007 90 00

                  Sorg boabe, cu excepția sorgului destinat însămânțării

                  0,56

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR per tonă dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR per tonă dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

         (2)  Pentru produsele originare din Canada și care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

         (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II

         ELEMENTE PENTRU CALCULAREA TAXELOR PREVĂZUTE ÎN ANEXA I

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/tonă)

                              Grâu comun (1)

                              Porumb

                              Bursa

                              Minneapolis

                              Chicago

                              Cotația

                              193,300

                              117,450

                              Primă pentru Golf

                              84,902

                              21,549

                              Primă pentru Marile Lacuri

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic–Rotterdam:

                              17,471 EUR/tonă

                              Costuri de navlu: Marile Lacuri–Rotterdam:

                              — EUR/tonă

         (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2018/308 al Comisiei din 1 martie 2018 de stabilire a unor standarde tehnice de punere în aplicare pentru Directiva 2014/59/UE a Parlamentului European și a Consiliului în ceea ce privește formatele, modelele și definițiile pentru identificarea și transmiterea de informații de către autoritățile de rezoluție pentru a informa Autoritatea Bancară Europeană cu privire la cerința minimă de fonduri proprii și datorii eligibile (Text cu relevanță pentru SEE. )

text:
                  2.3.2018

                  RO

                  Jurnalul Oficial al Uniunii Europene

                  L 60/7

            REGULAMENTUL DE PUNERE ÎN APLICARE (UE) 2018/308 AL COMISIEI
      din 1 martie 2018
      de stabilire a unor standarde tehnice de punere în aplicare pentru Directiva 2014/59/UE a Parlamentului European și a Consiliului în ceea ce privește formatele, modelele și definițiile pentru identificarea și transmiterea de informații de către autoritățile de rezoluție pentru a informa Autoritatea Bancară Europeană cu privire la cerința minimă de fonduri proprii și datorii eligibile
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2014/59/UE a Parlamentului European și a Consiliului din 15 mai 2014 de instituire a unui cadru pentru redresarea și rezoluția instituțiilor de credit și a firmelor de investiții și de modificare a Directivei 82/891/CEE a Consiliului și a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE și 2013/36/UE ale Parlamentului European și ale Consiliului, precum și a Regulamentelor (UE) nr. 1093/2010 și (UE) nr. 648/2012 ale Parlamentului European și ale Consiliului (1), în special articolul 45 alineatul (17),
      întrucât:

                  (1)

                  Autoritățile de rezoluție au primit sarcina de a stabili, pentru fiecare instituție, cerința minimă de fonduri proprii și datorii eligibile („MREL”), în conformitate cu cerințele și procedurile prevăzute la articolul 45 din Directiva 2014/59/UE și detaliate în Regulamentul delegat (UE) 2016/1450 al Comisiei (2).

                  (2)

                  Autoritățile de rezoluție au obligația, în temeiul articolului 45 alineatul (16) din Directiva 2014/59/UE, să informeze Autoritatea Bancară Europeană (ABE), în colaborare cu autoritățile competente, cu privire la cerințele pe care le-au stabilit. Formatele, modelele și definițiile uniforme pentru identificarea și transmiterea de informații către ABE ar trebui să fie concepute în așa fel încât să faciliteze monitorizarea de către ABE a deciziilor referitoare la MREL și să asigure o evaluare pertinentă a convergenței abordărilor pe întregul teritoriu al Uniunii.

                  (3)

                  În ceea ce privește grupurile care fac obiectul MREL la nivel consolidat, este necesar să se clarifice care este autoritatea de rezoluție care ar trebui să transmită ABE în primul rând informații privind MREL stabilită pentru întreprinderea-mamă în cauză și în al doilea rând informații privind MREL care se aplică filialelor, fie pe baza unei decizii comune la care s-a ajuns între autoritatea de rezoluție la nivel de grup și autoritatea de rezoluție responsabilă pentru filială pe bază individuală, fie pe baza unei decizii luate de autoritatea de rezoluție a filialei în absența unei decizii comune. Pentru a garanta că ABE obține informațiile necesare în ceea ce privește atât întreprinderea-mamă, cât și filialele, autoritatea de rezoluție la nivel de grup relevantă ar trebui să aibă obligația să informeze ABE, în colaborare cu supraveghetorul consolidant, atât cu privire la MREL stabilită pe bază individuală, cât și la MREL stabilită pe bază consolidată pentru întreprinderea-mamă în cauză, iar autoritățile de rezoluție responsabile pentru filialele grupului, în colaborare cu autoritățile competente, ar trebui să aibă obligația să informeze ABE cu privire la MREL care a fost stabilită pentru fiecare instituție aflată sub jurisdicția lor.

                  (4)

                  Pentru a promova convergența practicilor în ceea ce privește deciziile referitoare la MREL și a consolida rolul de monitorizare al ABE, ar trebui stabilite perioade de raportare uniforme și date uniforme pentru transmiterea informațiilor de către autoritățile de rezoluție către ABE.

                  (5)

                  Prezentul regulament are la bază proiectul de standarde tehnice de punere în aplicare transmis Comisiei de către ABE.

                  (6)

                  ABE a efectuat consultări publice cu privire la proiectul de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat punctul de vedere al Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (3),

            ADOPTĂ PREZENTUL REGULAMENT:
      Articolul 1
      Informații cuprinse în modele
      (1)   În scopul de a informa ABE cu privire la cerința minimă de fonduri proprii și datorii eligibile („MREL”) și, dacă este relevant, cu privire la cerința prevăzută la articolul 45 alineatul (13) din Directiva 2014/59/UE, care au fost stabilite pentru fiecare instituție aflată sub jurisdicția lor în conformitate cu articolul 45 alineatul (16) din directiva respectivă, pe bază individuală și pe bază consolidată, autoritățile de rezoluție, în colaborare cu autoritățile competente, transmit ABE informațiile menționate în modelele prevăzute în anexele I și II la prezentul regulament.
      (2)   În ceea ce privește instituțiile care fac parte dintr-un grup ce face obiectul MREL la nivel consolidat, autoritățile de rezoluție, în colaborare cu autoritățile competente, transmit ABE, de asemenea, informațiile specificate în modelul prevăzut în anexa III.
      (3)   În sensul alineatelor (1) și (2), atunci când acest lucru se precizează în modelul prevăzut în anexa II, autoritățile de rezoluție oferă informații calitative, explicând, cât mai fundamentat, motivele care au stat la baza deciziilor referitoare la MREL și făcând trimiteri, dacă este cazul, la planurile de rezoluție individuale sau de rezoluție a grupului, la decizii publice sau declarații de politică ale autorității de rezoluție sau la alte documente justificative.
      (4)   Termenii utilizați în anexa II au înțelesul care le este atribuit în dispozițiile relevante menționate în coloana corespunzătoare din tabelul inclus în anexa respectivă.
      Articolul 2
      Cerința de raportare simplificată pentru instituțiile care fac obiectul derogărilor și pentru instituțiile în cazul cărora valoarea recapitalizării este egală cu zero
      (1)   Prin derogare de la articolul 1 din prezentul regulament, în ceea ce privește instituțiile scutite de la aplicarea MREL, în temeiul articolului 45 alineatul (11) sau (12) din Directiva 2014/59/UE, autoritățile de rezoluție transmit ABE informațiile menționate în anexa I, în coloanele 10-90 din anexa II și, în ceea ce privește instituțiile care fac parte dintr-un grup ce face obiectul MREL la nivel consolidat, în anexa III la prezentul regulament.
      (2)   Prin derogare de la articolul 1 din prezentul regulament, în ceea ce privește instituțiile în cazul cărora valoarea recapitalizării este egală cu zero, în conformitate cu articolul 2 alineatul (2) din Regulamentul delegat (UE) 2016/1450, autoritățile de rezoluție transmit ABE informațiile prevăzute în anexa I, în coloanele 10-120 din anexa II și, în ceea ce privește instituțiile care fac parte dintr-un grup ce face obiectul MREL la nivel consolidat, în anexa III la prezentul regulament.
      Articolul 3
      Autoritatea raportoare cu privire la grupuri
      În ceea ce privește grupurile care fac obiectul MREL la nivel consolidat, informațiile menționate la articolele 1 și 2 se prezintă în felul următor:

                  (a)

                  autoritatea de rezoluție la nivel de grup relevantă, în colaborare cu supraveghetorul consolidant, informează ABE atât cu privire la MREL stabilită pe bază individuală, cât și la MREL stabilită pe bază consolidată pentru întreprinderea-mamă din Uniune sau întreprinderea-mamă menționată la articolul 2 din Regulamentul (UE) nr. 806/2014 al Parlamentului European și al Consiliului (4);

                  (b)

                  autoritățile de rezoluție relevante, în colaborare cu autoritatea competentă, informează ABE cu privire la MREL care se aplică filialelor grupului aflate sub jurisdicția lor, pe bază individuală.

            Articolul 4
      Perioade de raportare și termene pentru transmiterea informațiilor
      (1)   Autoritățile de rezoluție transmit informațiile menționate la articolul 1, fără întârzieri nejustificate, după luarea sau actualizarea deciziei de stabilire a MREL.
      (2)   Autoritățile de rezoluție transmit informațiile menționate la articolul 2 în ceea ce privește MREL care a fost determinată și care rămâne aplicabilă de la data de 1 aprilie a fiecărui an, cel târziu până la data de 30 aprilie a anului respectiv.
      Articolul 5
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 1 martie 2018.

               Pentru Comisie

               Președintele

            Jean-Claude JUNCKER

         (1)  JO L 173, 12.6.2014, p. 190.

         (2)  Regulamentul delegat (UE) 2016/1450 al Comisiei din 23 mai 2016 de completare a Directivei 2014/59/UE a Parlamentului European și a Consiliului în ceea ce privește standardele tehnice de reglementare care precizează criteriile metodologiei de stabilire a cerinței minime privind fondurile proprii și pasivele eligibile (JO L 237, 3.9.2016, p. 1).

         (3)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

         (4)  Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (JO L 225, 30.7.2014, p. 1).

         ANEXA I

            Informații privind autoritatea de rezoluție raportoare

                     Autoritatea de rezoluție raportoare

                     Data transmiterii

                     Persoana de contact

                     Nume

                     E-mail

                     Telefon

                     Comentarii generale (dacă este cazul)

         ANEXA II

            Informații despre MREL

                     Obligatoriu

                     Modelul de raportare simplificată
                     (dacă în câmpul 90 este „Da”)

                     Nu este obligatoriu pentru instituțiile pentru care valoarea recapitalizării este egală cu zero, în conformitate cu articolul 2 alineatul (2) din Regulamentul delegat (UE) 2016/1450 al Comisiei

                     A se completa pentru toate instituțiile

                     Pentru instituțiile pentru care valoarea recapitalizării este egală cu zero, în conformitate cu articolul 2 alineatul (2) din Regulamentul delegat (UE) 2016/1450 al Comisiei

                     Tipul de cerință

                     Datorii totale și fonduri proprii

                     Valoarea totală a expunerii la risc

                     Numitorul indicatorului efectului de levier

                     Valoarea de acoperire a pierderilor

                     Valoarea de recapitalizare

                     Ajustări pentru dificultățile în ceea ce privește posibilitatea de rezoluție, dimensiunea, riscul sistemic și contribuțiile la fondul de garantare a depozitelor

                     Evaluarea combinată a MREL

                     Mecanisme tranzitorii sau ulterioare rezoluției (dacă este cazul)

                     Referința juridică

                     Articolul 45 alineatele (7) și (8) din Directiva 2014/59/UE sau articolul 12 alineatul (8) din Regulamentul (UE) nr. 806/2014

                     Informații generale

                     Articolul 45 alineatele (11) și (12) din Directiva 2014/59/UE sau articolul 12 alineatul (10) din Regulamentul (UE) nr. 806/2014

                     Modelul de raportare simplificată
                     (dacă este cazul)

                     Articolul 1 alineatul (4) din Regulamentul de punere în aplicare (UE) 2016/962 al Comisiei

                     Articolul 1 alineatul (4) din Regulamentul delegat (UE) 2016/1450 al Comisiei

                     Articolul 1 alineatul (5) litera (b) punctul (i) și/sau articolul 1 alineatul (5) litera (b) punctul (ii) din Regulamentul delegat (UE) 2016/1450 al Comisiei

                     Articolul 45 alineatele (9) și (10) din Directiva 2014/59/UE

                     Articolul 7 alineatul (2) din Regulamentul delegat (UE) 2016/1450 al Comisiei

                     Articolul 2 alineatul (3) din Regulamentul delegat (UE) 2016/1450 al Comisiei și articolul 92 alineatele (3) și (4) din Regulamentul (UE) nr. 575/2013 (1)

                     Articolul 2 alineatul (3) din Regulamentul delegat (UE) 2016/1450 al Comisiei și articolul 429 alineatele (4) - (11) din Regulamentul (UE) nr. 575/2013

                     Articolul 1 alineatul (4) din Regulamentul delegat (UE) 2016/1450 al Comisiei

                     Articolul 1 alineatul (5) litera (b) punctul (i) din Regulamentul delegat (UE) 2016/1450 al Comisiei

                     Articolul 1 alineatul (5) litera (b) punctul (ii) din Regulamentul delegat (UE) 2016/1450 al Comisiei

                     Articolul 2 alineatele (5) și (6) din Regulamentul delegat (UE) 2016/1450 al Comisiei

                     Articolul 2 alineatele (7) și (8) din Regulamentul delegat (UE) 2016/1450 al Comisiei

                     Articolul 2 alineatul (8) din Regulamentul delegat (UE) 2016/1450 al Comisiei

                     Articolul 2 alineatul (9) din Regulamentul delegat (UE) 2016/1450 al Comisiei

                     Articolul 2 alineatul (10) din Regulamentul delegat (UE) 2016/1450 al Comisiei

                     Articolul 3 din Regulamentul delegat (UE) 2016/1450 al Comisiei

                     Articolul 5 din Regulamentul delegat (UE) 2016/1450 al Comisiei

                     Articolul 6 din Regulamentul delegat (UE) 2016/1450 al Comisiei

                     Articolul 7 alineatul (1) din Regulamentul delegat (UE) 2016/1450 al Comisiei

                     Articolul 7 alineatul (2) din Regulamentul delegat (UE) 2016/1450 al Comisiei

                     Articolul 45 alineatul (13) din Directiva 2014/59/UE

                     Articolul 8 din Regulamentul delegat (UE) 2016/1450 al Comisiei

                     Articolul 8 alineatul (2) din Regulamentul delegat (UE) 2016/1450 al Comisiei

                     Identificatorul entității juridice (codul LEI)

                     Cerințe consolidate sau individuale?

                     Denumirea entității

                     Statul membru în care este înregistrată

                     Autoritatea de rezoluție raportoare este autoritatea de rezoluție la nivel de grup?

                     Data deciziei privind MREL sau a deciziei de derogare

                     Autoritatea de rezoluție aprobă derogarea de la aplicarea MREL?

                     Observații

                     Modelul de raportare simplificată (dacă este cazul)

                     Categoria instituției (dacă este cazul)

                     MREL egale cu valoarea implicită de acoperire a pierderilor?

                     Tipurile de ajustări ale valorii de acoperire a pierderilor (dacă este cazul)

                     MREL prevăzute de decizia comună

                     În prezent

                     Data de referință pentru raportarea din câmpul 140

                     În prezent

                     Data de referință pentru raportarea din câmpul 160

                     Valoarea asumată după rezoluție

                     Observații

                     În prezent

                     Data de referință pentru raportarea din câmpul 200

                     Valoarea asumată după rezoluție

                     Observații

                     Valoarea implicită de acoperire a pierderilor conform articolului 1 alineatul (4) din Regulamentul delegat (UE) 2016/1450 al Comisiei

                     Ajustarea prin majorare

                     Tipul/tipurile de ajustare prin majorare

                     Observații

                     Ajustarea prin reducere

                     Tipul/tipurile de ajustare prin reducere

                     Observații

                     Total (240 + 250 + 280)

                     Pentru a respecta condițiile de autorizare

                     Valoarea suplimentară implicită pentru a menține încrederea pieței prin respectarea amortizoarelor

                     Ajustarea pentru a menține încrederea pieței în urma comparării cu grupuri asemănătoare

                     Observații

                     Ajustarea prin reducere luând în considerare informațiile primite de la autoritățile competente în ceea ce privește modelul de afaceri, planul de finanțare și profilul general de risc al instituției

                     Observații

                     Ajustarea coloanei 330 pentru filialele din grup

                     Observații

                        Total (320 + 330 + 340 + 360 + 380)

                     Pentru excluderile din recapitalizarea internă

                     Observații

                     Pentru dimensiune și riscul sistemic

                     Observații

                     Pentru contribuțiile fondului de garantare a depozitelor la finanțarea procesului de rezoluție

                     Observații

                        Total (410 + 430 + 450)

                        Total (310 + 400 + 470)

                     MREL ca procent din totalul datoriilor și fondurilor proprii (480/140)

                     Procentul din MREL respectat prin instrumente contractuale de recapitalizare internă

                     Data la care trebuie îndeplinită cerința menționată în câmpul 490

                     Tipul de mecanisme tranzitorii

                     MREL planificate (ca procent din totalul datoriilor și fondurilor proprii)

                     Data prognozată pentru aplicare

                     MREL planificate (ca procent din totalul datoriilor și fondurilor proprii)

                     Data prognozată pentru aplicare

                     MREL planificate (ca procent din totalul datoriilor și fondurilor proprii)

                     Data prognozată pentru aplicare

                     MREL planificate (ca procent din totalul datoriilor și fondurilor proprii)

                     Data prognozată pentru aplicare

                     Cadrul de contabilitate

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1)

         ANEXA III

            Localizarea MREL

                     Instituția

                     Societate-mamă de cel mai înalt rang

                     Societate-mamă din Uniune

                     Societatea-mamă cea mai apropiată relevantă

                     Identificatorul entității juridice (codul LEI)

                     Denumirea entității

                     Statul membru în care este înregistrată

                     Codul LEI

                     Denumirea entității

                     Statul în care este înregistrată

                     Codul LEI

                     Denumirea entității

                     Statul membru în care este înregistrată

                     Codul LEI

                     Denumirea entității

                     Statul în care este înregistrată


title: Regulamentul de punere în aplicare (UE) 2018/309 al Comisiei din 1 martie 2018 privind nereînnoirea aprobării substanței active propineb, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               2.3.2018

               RO

               Jurnalul Oficial al Uniunii Europene

               L 60/16

         REGULAMENTUL DE PUNERE ÎN APLICARE (UE) 2018/309 AL COMISIEI
   din 1 martie 2018
   privind nereînnoirea aprobării substanței active propineb, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
   întrucât:

               (1)

               Prin Directiva 2003/39/CE a Comisiei (2), propinebul a fost inclus ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active propineb, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 ianuarie 2019.

               (4)

               A fost depusă o cerere de reînnoire a aprobării substanței propineb, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea este completă.

               (6)

               Statul membru raportor, în colaborare cu statul membru coraportor, a pregătit un raport de evaluare a reînnoirii, pe care l-a transmis, la data de 1 octombrie 2015, Autorității Europene pentru Siguranța Alimentară (denumită în continuare „autoritatea”) și Comisiei.

               (7)

               Autoritatea a comunicat solicitantului și statelor membre raportul de evaluare a reînnoirii, în vederea formulării de observații, și a transmis Comisiei observațiile primite. De asemenea, autoritatea a pus dosarul suplimentar rezumativ la dispoziția publicului.

               (8)

               La 15 noiembrie 2016, autoritatea a comunicat Comisiei concluzia sa (6) cu privire la probabilitatea ca substanța propineb să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea a ajuns la concluzia că evaluarea riscurilor pentru consumatori prin aportul alimentar nu poate fi efectuată pentru produsele de origine vegetală sau animală. Pe baza datelor disponibile în dosar, nu a fost posibil să se finalizeze evaluarea pentru metaboliții relevanți ai substanței propineb.

               (9)

               În plus, autoritatea a subliniat o zonă critică de îngrijorare în ceea ce privește proprietățile de perturbare a sistemului endocrin ale metabolitului relevant 4-metilimidazolidin-2-tionă (PTU), care este clasificat ca fiind o substanță toxică pentru reproducere din categoria 2, având glanda tiroidă ca organ țintă al toxicității.

               (10)

               În plus, autoritatea nu a putut finaliza evaluarea riscului pentru puietul de albine și a ajuns la concluzia că nu poate fi exclusă existența unui risc ridicat pentru dezvoltarea puietului de albine în cazul propinebului.

               (11)

               Comisia a invitat solicitantul să își prezinte observațiile privind concluzia autorității. În plus, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, Comisia a invitat solicitantul să prezinte observații privind proiectul de raport de reînnoire. Solicitantul și-a prezentat observațiile, acestea fiind examinate cu atenție.

               (12)

               Cu toate acestea, în pofida argumentelor prezentate de solicitant, aspectele problematice legate de substanță nu au putut fi eliminate.

               (13)

               Având în vedere aceste riscuri identificate, nu s-a putut stabili, cu privire la una sau mai multe utilizări reprezentative ale cel puțin unui produs de protecție a plantelor, îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Prin urmare, este oportun să nu se reînnoiască aprobarea substanței active propineb, în conformitate cu articolul 20 alineatul (1) litera (b) din regulamentul menționat.

               (14)

               Prin urmare, Regulamentul de punere în aplicare (UE) nr. 540/2011 al Comisiei ar trebui modificat în consecință.

               (15)

               Statelor membre ar trebui să li se acorde timp suficient pentru a retrage autorizațiile produselor de protecție a plantelor care conțin propineb.

               (16)

               În ceea ce privește produsele de protecție a plantelor care conțin propineb, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, respectiva perioadă ar trebui să expire cel târziu la 22 iunie 2019.

               (17)

               Regulamentul de punere în aplicare (UE) 2018/84 al Comisiei (7) a amânat data de expirare a substanței propineb până la 31 ianuarie 2019 pentru a permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie înainte de acest termen de expirare prelungit, prezentul regulament ar trebui să se aplice cât mai curând posibil.

               (18)

               Prezentul regulament nu exclude prezentarea unei noi cereri pentru aprobarea substanței propineb, în temeiul articolului 7 din Regulamentul (CE) nr. 1107/2009.

               (19)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Nereînnoirea aprobării substanței active
   Nu se reînnoiește aprobarea substanței active propineb.
   Articolul 2
   Modificări ale Regulamentului de punere în aplicare (UE) nr. 540/2011
   În partea A a anexei la Regulamentul de punere în aplicare (UE) nr. 540/2011, se elimină rândul 54 referitor la propineb.
   Articolul 3
   Măsuri tranzitorii
   Statele membre retrag autorizațiile acordate pentru produsele de protecție a plantelor care conțin propineb ca substanță activă până cel târziu la 22 iunie 2018.
   Articolul 4
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 22 iunie 2019.
   Articolul 5
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 martie 2018.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2003/39/CE a Comisiei din 15 mai 2003 de modificare a Directivei 91/414/CEE a Consiliului în vederea includerii substanțelor active propineb și propizamid (JO L 124, 20.5.2003, p. 30).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (6)  EFSA (Autoritatea Europeană pentru Siguranța Alimentară), 2016. Conclusion on the peer review of the pesticide risk assessment of the active substance propineb (Concluzia evaluării inter pares a riscului utilizării substanței active propineb ca pesticid). EFSA Journal 2016;14(11):4605, 26 pp. doi:10.2903/j.efsa.2016.4605.

      (7)  Regulamentul de punere în aplicare (UE) 2018/84 al Comisiei din 19 ianuarie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active clorpirifos, clorpirifos-metil, clotianidin, compuși de cupru, dimoxistrobin, mancozeb, mecoprop-p, metiram, oxamil, petoxamid, propiconazol, propineb, propizamid, piraclostrobin și zoxamid (JO L 16, 20.1.2018, p. 8).


title: Regulamentul de punere în aplicare (UE) 2018/316 al Comisiei din 2 martie 2018 de stabilire a taxelor de import în sectorul cerealelor aplicabile de la 3 martie 2018

text:
               3.3.2018

               RO

               Jurnalul Oficial al Uniunii Europene

               L 61/1

         REGULAMENTUL DE PUNERE ÎN APLICARE (UE) 2018/316 AL COMISIEI
   din 2 martie 2018
   de stabilire a taxelor de import în sectorul cerealelor aplicabile de la 3 martie 2018
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
   întrucât:

               (1)

               Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

               (2)

               Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

               (3)

               În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat pentru calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

               (4)

               Începând de la 21 septembrie 2017, taxa de import pentru produsele originare din Canada și care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

               (5)

               Este necesar să se stabilească taxele de import pentru perioada începând cu 3 martie 2018, aplicabile până la stabilirea și intrarea în vigoare a unor noi taxe.

               (6)

               În conformitate cu articolul 2 alineatul (2) din Regulamentul (UE) nr. 642/2010, prezentul regulament ar trebui să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând de la 3 martie 2018, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 martie 2018.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

      ANEXA I

                     Taxe la import pentru produsele menționate la articolul 1 alineatul (1) din Regulamentul (UE) nr. 642/2010 aplicabile de la 3 martie 2018

                  Codul NC

                  Denumirea mărfurilor

                  Taxa la import (1)
                      (2)

                  (EUR/tonă)

                  1001 11 00

                  GRÂU dur, destinat însămânțării

                  0,00

                  1001 19 00

                  GRÂU dur de calitate superioară, cu excepția grâului destinat însămânțării

                  0,00

                  de calitate medie, cu excepția grâului destinat însămânțării

                  0,00

                  de calitate inferioară, cu excepția grâului destinat însămânțării

                  0,00

                  ex 1001 91 20

                  GRÂU comun, destinat însămânțării

                  0,00

                  ex 1001 99 00

                  GRÂU comun de calitate superioară, cu excepția grâului destinat însămânțării

                  0,00

                  1002 10 00

                  SECARĂ, destinată însămânțării

                  0,00

                  1002 90 00

                  SECARĂ, cu excepția secarei destinate însămânțării

                  0,00

                  1005 10 90

                  PORUMB destinat însămânțării, cu excepția porumbului hibrid

                  0,00

                  1005 90 00

                  PORUMB, cu excepția porumbului destinat însămânțării (3)

                  0,00

                  1007 10 90

                  SORG boabe, cu excepția sorgului hibrid, destinat însămânțării

                  0,00

                  1007 90 00

                  Sorg boabe, cu excepția sorgului destinat însămânțării

                  0,00

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR per tonă dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR per tonă dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

         (2)  Pentru produsele originare din Canada și care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

         (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II

         ELEMENTE PENTRU CALCULAREA TAXELOR PREVĂZUTE ÎN ANEXA I

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/tonă)

                              Grâu comun (1)

                              Porumb

                              Bursa

                              Minneapolis

                              Chicago

                              Cotația

                              194,602

                              118,235

                              Primă pentru Golf

                              84,909

                              21,861

                              Primă pentru Marile Lacuri

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic–Rotterdam:

                              17,619 EUR/tonă

                              Costuri de navlu: Marile Lacuri–Rotterdam:

                              — EUR/tonă

         (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2018/317 al Comisiei din 2 martie 2018 de instituire a unei derogări de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă pentru uneltele filtrante înconjurătoare de navă utilizate la pescuitul de guvid alb (Aphia minuta) în anumite ape teritoriale ale Italiei

text:
               5.3.2018

               RO

               Jurnalul Oficial al Uniunii Europene

               L 62/1

         REGULAMENTUL DE PUNERE ÎN APLICARE (UE) 2018/317 AL COMISIEI
   din 2 martie 2018
   de instituire a unei derogări de la Regulamentul (CE) nr. 1967/2006 al Consiliului în ceea ce privește distanța minimă față de coastă și adâncimea minimă pentru uneltele filtrante înconjurătoare de navă utilizate la pescuitul de guvid alb (Aphia minuta) în anumite ape teritoriale ale Italiei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană (1), în special articolul 13 alineatul (5),
   întrucât:

               (1)

               Articolul 13 alineatul (1) din Regulamentul (CE) nr. 1967/2006 interzice utilizarea uneltelor remorcate în raza a 3 mile marine de la coastă sau în cadrul izobatei de 50 m, în cazul în care această adâncime este atinsă la o distanță mai mică de coastă.

               (2)

               La cererea unui stat membru, Comisia poate să acorde o derogare de la articolul 13 alineatul (1) din Regulamentul (CE) nr. 1967/2006, cu condiția să fie îndeplinite o serie de condiții prevăzute la articolul 13 alineatele (5) și (9).

               (3)

               La 10 ianuarie 2014, Comisia a primit din partea Italiei o cerere de derogare de la articolul 13 alineatul (1) primul paragraf din respectivul regulament, în ceea ce privește utilizarea de unelte filtrante înconjurătoare de navă pentru pescuitul de guvid alb (Aphia minuta) în apele teritoriale ale Italiei din vecinătatea coastei Golfului Manfredonia (regiunea Apulia).

               (4)

               Cererea se referă la navele înregistrate la Direcția Maritimă din Manfredonia care sunt utilizate timp de mai mult de cinci ani la desfășurarea de activități de pescuit conform unui plan de gestionare care reglementează pescuitul cu unelte filtrante înconjurătoare de navă a guvidului alb (Aphia minuta) în regiunea de pescuit Manfredonia.

               (5)

               În iulie 2016, Comitetul științific, tehnic și economic pentru pescuit (CSTEP) a evaluat derogarea solicitată de Italia, precum și planul de gestionare aferent. CSTEP a subliniat necesitatea unor clarificări privind efortul de pescuit, uneltele utilizate, datele de monitorizare și datele științifice. Italia a furnizat clarificări corespunzătoare Comisiei și a revizuit în consecință planul său de gestionare, prin schimbarea uneltelor utilizate, reducerea efortului de pescuit și consolidarea măsurilor de monitorizare.

               (6)

               Italia a adoptat planul de gestionare printr-un decret (2), în conformitate cu articolul 19 alineatul (2) din Regulamentul (CE) nr. 1967/2006.

               (7)

               Derogarea solicitată de Italia îndeplinește condițiile prevăzute la articolul 13 alineatele (5) și (9) din Regulamentul (CE) nr. 1967/2006.

               (8)

               În speță, există o serie de constrângeri geografice specifice, având în vedere atât dimensiunea redusă a platformei continentale, cât și distribuția spațială a speciilor vizate, care sunt prezente exclusiv în anumite zone din regiunile costiere la adâncimi mai mici de 50 m. Prin urmare, locurile de pescuit sunt limitate.

               (9)

               Pescuitul cu unelte filtrante înconjurătoare de navă se desfășoară aproape de țărm, la adâncimi mici. Dată fiind natura sa, acest tip de pescuit nu poate fi efectuat cu alte unelte de pescuit.

               (10)

               Pescuitul cu unelte filtrante înconjurătoare de navă nu are un impact semnificativ asupra mediului marin și este foarte selectiv, întrucât uneltele filtrante înconjurătoare de navă sunt trase în coloana de apă și nu intră în contact cu fundul mării, deoarece colectarea de material de pe fundul mării ar putea duce la deteriorarea speciilor vizate și ar putea face aproape imposibilă selectarea speciilor pescuite din cauza dimensiunilor lor foarte mici.

               (11)

               Derogarea solicitată de Italia afectează un număr total de 100 de nave, deși numai 30 de nave vor fi autorizate zilnic, prin aplicarea unui mecanism de rotație. Prin urmare, se poate concluziona că derogarea afectează un număr limitat de nave.

               (12)

               Navele respective sunt incluse pe o listă comunicată Comisiei în conformitate cu cerințele prevăzute la articolul 13 alineatul (9) din Regulamentul (CE) nr. 1967/2006.

               (13)

               Planul de gestionare stabilește toate definițiile relevante cu privire la activitățile de pescuit în cauză și garantează că nu va exista o creștere viitoare a efortului de pescuit, deoarece se vor elibera autorizații de pescuit doar pentru cele 100 de nave menționate, care dețin deja autorizații de pescuit din partea Italiei.

               (14)

               Activitățile de pescuit în cauză îndeplinesc cerințele prevăzute la articolul 4 din Regulamentul (CE) nr. 1967/2006, planul de gestionare italian interzicând în mod explicit pescuitul deasupra habitatelor protejate.

               (15)

               Cerințele prevăzute la articolul 8 alineatul (1) litera (h) din Regulamentul (CE) nr. 1967/2006 nu se aplică, deoarece ele se referă la traulere.

               (16)

               În ceea ce privește cerința de a îndeplini dispozițiile de la articolul 9 alineatul (3) din Regulamentul (CE) nr. 1967/2006, care stabilește dimensiunea minimă a ochiurilor de plasă, Comisia observă că, în conformitate cu articolul 9 alineatul (7) din respectivul regulament, Italia a autorizat, în planul său de gestionare, o derogare de la articolul 9 alineatul (3) din respectivul regulament, dat fiind că activitățile de pescuit în cauză sunt foarte selective, au un impact neglijabil asupra mediului marin și nu sunt afectate de dispozițiile articolului 4 alineatul (5) din respectivul regulament.

               (17)

               Activitățile de pescuit în cauză se desfășoară la o distanță foarte mică de coastă și nu interferează așadar cu activitățile altor nave.

               (18)

               Planul de gestionare garantează că acele capturi din speciile menționate în anexa III la Regulamentul (CE) nr. 1967/2006 sunt minime. În plus, în conformitate cu punctul 6.1.2 din planul de gestionare italian, pescuitul de guvid alb (Aphia minuta) se limitează la sezonul de pescuit care are loc în perioada 1 noiembrie-31 martie a fiecărui an.

               (19)

               Uneltele filtrante înconjurătoare de navă nu vizează cefalopodele.

               (20)

               Activitățile de pescuit în cauză îndeplinesc cerințele de înregistrare prevăzute la articolele 14 și 15 din Regulamentul (CE) nr. 1224/2009 al Consiliului (3).

               (21)

               Planul de gestionare italian include măsuri de monitorizare a activităților de pescuit, astfel cum se prevede la articolul 13 alineatul (9) al treilea paragraf din Regulamentul (CE) nr. 1967/2006.

               (22)

               Prin urmare, derogarea solicitată ar trebui să fie acordată.

               (23)

               Italia ar trebui să transmită rapoarte Comisiei, la intervale regulate și în conformitate cu planul de monitorizare prevăzut în planul de gestionare italian.

               (24)

               O limitare a duratei derogării va permite adoptarea cu promptitudine a unor măsuri de gestionare corective, în cazul în care raportul prezentat Comisiei va indica o stare de conservare nesatisfăcătoare a stocului exploatat, oferind totodată posibilitatea de îmbogățire a cunoștințelor științifice în vederea stabilirii unui plan de gestionare îmbunătățit.

               (25)

               Măsurile prevăzute în prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Derogare
   (1)   Articolul 13 alineatul (1) din Regulamentul (CE) nr. 1967/2006 nu se aplică, în apele teritoriale ale Italiei din vecinătatea coastei Golfului Manfredonia, pescuitului de guvid alb (Aphia minuta) cu unelte filtrante înconjurătoare de navă.
   (2)   Uneltele filtrante înconjurătoare de navă menționate la alineatul (1) se utilizează de către navele care:

               (a)

               sunt înregistrate la Direcția Maritimă Manfredonia;

               (b)

               sunt utilizate timp de mai mult de cinci ani la desfășurarea de activități de pescuit și care nu implică nicio creștere viitoare a efortului de pescuit depus; precum și

               (c)

               care dețin o autorizație de pescuit și care operează în temeiul planului de gestionare adoptat de Italia în conformitate cu articolul 19 alineatul (2) din Regulamentul (CE) nr. 1967/2006.

         Articolul 2
   Planul de monitorizare și raportul
   Italia transmite Comisiei, în termen de 1 an de la intrarea în vigoare a prezentului regulament, un raport întocmit în conformitate cu planul de monitorizare stabilit în planul de gestionare italian.
   Articolul 3
   Intrare în vigoare și perioada de aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 8 martie 2018 până la 8 martie 2021.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 martie 2018.

            Pentru Comisie

            Președintele

         Jean-Claude JUNCKER

      (1)  JO L 409, 30.12.2006, versiune corectată în JO L 36, 8.2.2007, p. 6.

      (2)  „Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.”, adoptat la 28 decembrie 2017.

      (3)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).


title: Regulamentul de punere în aplicare (UE) 2018/329 al Comisiei din 5 martie 2018 de desemnare a centrului de referință al Uniunii Europene pentru bunăstarea animalelor (Text cu relevanță pentru SEE. )

text:
               6.3.2018

               RO

               Jurnalul Oficial al Uniunii Europene

               L 63/13

         REGULAMENTUL DE PUNERE ÎN APLICARE (UE) 2018/329 AL COMISIEI
   din 5 martie 2018
   de desemnare a centrului de referință al Uniunii Europene pentru bunăstarea animalelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 95 alineatul (1),
   întrucât:

               (1)

               În conformitate cu articolul 95 din Regulamentul (UE) 2017/625, Comisia a lansat o cerere publică de candidaturi pentru selectarea și desemnarea unui centru de referință al Uniunii Europene pentru bunăstarea animalelor care ar trebui să sprijine activitățile Comisiei și ale statelor membre în ceea ce privește aplicarea normelor care prevăd cerințele privind bunăstarea animalelor menționate la articolul 1 alineatul (2) litera (f) din regulamentul respectiv.

               (2)

               Comitetul de evaluare și selectare numit pentru cererea de candidaturi respectivă a concluzionat că consorțiul condus de Wageningen Livestock Research și alcătuit, de asemenea, din Universitatea din Aarhus și din Institutul Friedrich-Loeffler îndeplinește cerințele stabilite la articolul 95 alineatul (3) din Regulamentul (UE) 2017/625 și poate fi responsabil cu sarcinile stabilite la articolul 96 din respectivul regulament.

               (3)

               Acest consorțiu ar trebui, prin urmare, să fie desemnat ca centru de referință al Uniunii Europene pentru bunăstarea animalelor căruia îi sunt încredințate sarcini de sprijin, în măsura în care acestea vor fi incluse în programele de lucru anuale sau multianuale ale centrului de referință. Programele ar trebui să fie stabilite în conformitate cu obiectivele și prioritățile programelor de lucru relevante adoptate de către Comisie în conformitate cu articolul 36 din Regulamentul (UE) nr. 652/2014 al Parlamentului European și al Consiliului (2).

               (4)

               Desemnarea ar trebui revizuită o dată la cinci ani, începând cu data aplicării prezentului regulament.

               (5)

               Prezentul regulament ar trebui să se aplice de la 29 aprilie 2018, în conformitate cu data aplicării prevăzută la articolul 167 alineatul (3) din Regulamentul (UE) 2017/625,

         ADOPTĂ PREZENTUL REGULAMENT:
   Articolul 1
   Următorul consorțiu este desemnat drept centru de referință al Uniunii Europene pentru bunăstarea animalelor, responsabil cu sprijinirea activităților orizontale ale Comisiei și ale statelor membre în domeniul cerințelor privind bunăstarea animalelor:

               Nume

               :

               Consorțiu condus de Livestock Research Livestock Research și alcătuit, de asemenea, din Universitatea din Aarhus și din Institutul Friedrich-Loeffler

               Adresă

               :

                           Drevendaalsesteeg 4

                           6708 PB Wageningen

                           NEDERLAND

         Desemnarea este revizuită o dată la cinci ani, începând cu data aplicării prezentului regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Acesta se aplică de la 29 aprilie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2018.

            Pentru Comisie

            Președintele

         Jean-Claude JUNCKER

      (1)  JO L 95, 7.4.2017, p. 1.

      (2)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).